Lav et referat af nedenstående tekst:

Tekst:
Nordjylland Politi mistænker et læk mellem en gasovn og en gasflaske er årsagen til den eksplosion, der skete klokken 02.53 natten til torsdag lyste himlen over Tårs op. - Vi tror det er forløbet sådan at der er sevet gas ud i tilslutningen mellem gasflasken og ovnen, og så er der sket en mindre eksplosion i udhuset, siger vagtchef ved Nordjyllands Politi Per Vagn Nielsen. Eksplosionen skete på Bredgade 55 og fik den to meter høje gasflaske til at vælte, og så skete der endnu en eksplosion. - Ovnen og gasflasken bliver revet fra hinanden, og på det tidspunkt har vi en patrulje cirka halvanden kilometer fra stedet, som fortæller at himlen blev oplyst, så det har været noget voldsomt. En 18-årig beboer kom til skade ved eksplosionen og er blevet fløjet til Rigshospitalet for at modtage behandling på deres brandsårsafdeling. - Han kommer ind i udhuset samtidig med at den anden eksplosion sker, siger Per Vagn Nielsen. - Han er ikke voldsomt forbrændt, men de er eksperter i brandsår på Rigshospitalet, så det er derfor, han er fløjet derover.

Referat:
En ung mand er natten til torsdag blevet fløjet til Rigshospitalet efter en gaseksplosion i et udhus.